דארן בויד

דארן ג'ון בויד (באנגלית: Darren John Boyd; נולד ב-30 בינואר 1971) הוא שחקן אנגלי שכיכב בסדרה הקומית "מרגל" של Sky1, וזכה על תפקידו בפרס באפט"א לטלוויזיה. הוא משחק במגוון של קומדיות ודרמות בקולנוע ובטלוויזיה.

ביוגרפיה
בויד נולד בהייסטינגס שבמחוז מזרח סאסקס אנגליה. הוא בן יחיד. בגיל 17 התחיל לשחק בתיאטרון חובבים, ובין השנים 1989 ל-1995 הופיע בהפקות מקומיות. כשהיה באמצע שנות העשרים שלו עבר בויד ללונדון, והמשיך להופיע בתיאטרון עד שלוהק לסדרת הטלוויזיה של ה-BBC "נשיקיני קייט" בשנת 1998.

בויד כיכב בסדרה "נשקיני קייט" במשך שלוש עונות. התפקיד הוביל אותו לשחק בקומדיות בריטיות נוספות כמו הסדרה "היפיס" (1999) ו-"Smack the Pony" מאותה שנה. ב-2001 שיתף פעולה עם ויקטוריה פייל בסדרה חדשה בשם "Los Dos Bros", סיטקום שבו בויד והשחקן קאוואן קלרקין מגלמים דמויות של אחים למחצה. בויד היה שותף ליצירת הסדרה וכן היה שותף בכתיבתה. ב-2002 זכתה התוכנית בפרס ורד הכסף במונטרה. באותה תקופה לוהק בויד לסדרה האמריקאית "בקצב של אלי" של NBC בכיכובה של ג'וליה לואי-דרייפוס.

ב-2005 חזר בויד לבריטניה והחל לשחק בתפקידים מובילים בהם ד"ר ג'ייק ליף בעונה השנייה של הסדרה "מחלקה אלטרנטיבית" (2006) ובתפקיד ג'ונתן בסדרה "סקסונדייל" בכיכובו של סטיב קוגן. ב-2009 הופיע בויד בעיבוד לרומן "May Contain Nuts" המבוסס על רב המכר של ג'ון או'פארל. עוד השתתף בסדרת הדרמה-קומית "Personal Affairs" עבור BBC3 ובסרט הטלוויזיה "חתונה מלכותית" (2010), העוקב אחרי האירועים בחתונתם של הנסיך צ'ארלס ודיאנה ב-1981, מנקודת מבטם של אנשי כפר כורים ולשי. את הסדרה כתבה אבי מורגן  זוכת הבאפט"א וכיכבה בה ג'ודי ויטאקר.

בסדרה "Whites" של ה-BBC כיכב בויד בתפקיד ביב. עוד כיכב בדרמה "דירק ג'נטלי" בתפקיד ריצ'רד מקדאף שותפו של דירק ג'נטלי (סטיבן מנגן). בסרט הקומדיה "Holy Flying Circus" גילם בויד את דמותו של השחקן ג'ון קליז. הסרט עוסק בתגובות שעורר הסרט "בריאן כוכב עליון" של מונטי פייתון כשיצא לאקרנים ב-1979. הסרט " Holy Flying Circus" היה מועמד לפרס האקדמיה הבריטית לאומנויות הקולנוע והטלוויזיה לדרמה הטובה ביותר.

בויד כיכב במשך שנתיים בסדרה "מרגל" של רשת Sky1. וזכה על תפקידו בפרס באפט"א. עוד השתתף בשתי תוכניות דרמה של ITV, בסדרה "חקירה רגישה", עיבוד לרומן מאת סופי האנה "נקודת הצלה", לצדה של אוליביה ויליאמס, וכן שיחק בדרמה בת שלושה חלקים "The Guilty". היו לו הופעות קמע בסדרה "כבוד הכומר" בתפקיד כומר אוונגליסטי ובסדרה המוקומנטרית "2012" שיחק בתפקיד אתלט לשעבר בשם דייב וולבק, המקדם את ההכנות לאולימפיאדה.

ב-2014 חזר בויד להופיע לצדה של ג'וליה לואי-דרייפוס בתפקיד אורח בסדרה "ויפ" של HBO בפרק "Special Relationship". עוד השתתף בויד בסדרת הדרמה "רצח בדם קר" של רשת סקיי אטלנטיק ששודרה בסוף 2014.

ב-2015 גילם בויד את מת'יו באנטון בסיטקום "המיילד" של רשת ITV. הוא השתתף בעונה הרביעית של סדרת המתח "לות'ר" של ה-BBC.

בקולנוע הופיע בויד בסרטים " High Heels and Low Lifes" (מ-2002), "קליק"  (2005), "Magicians" (מ-2007), סרטו של כריס מוריס "Four Lions" (מ-2010), "סוף העולם" (2013) ובקומדיה "Alan Partridge: Alpha Papa" (מ-2013).

 חיים אישיים 
בויד מתגורר בלונדון עם אשתו אמנדה אשי-בויד אותה הכיר בלוס אנג'לס. לבני הזוג יש שני ילדים. הוא טבעוני.

פרסים
 הסדרה "Los Dos Bros" זכתה בפרס "ורד הכסף" לסיטקום הטוב ביותר בפסטיבל מונטרה ב-2002.
 בויד זכה בפרס הקומדיה הבריטית לשחקן הקומי הטוב ביותר בטלוויזיה לשנת 2011.
 בויד היה מועמד לפרס "Royal Television Society" לשחקן הטוב ביותר ב-2012.
 בויד זכה בפרס באפט"א לשחקן הטוב ביותר בקומדיה לשנת 2012.

פילמוגרפיה
 שנה שם שם באנגלית תפקיד הערות 1999 Hippies הוגו ימפ מיני-סדרה 1998–2001 נשקיני קייט Kiss Me Kate קרייג צ'פמן סדרת טלוויזיה 2001 Los Dos Bros סדרת טלוויזיה 2001 High Heels and Low Lifes ריי 2002 The Jury סבסטיאן סדרת טלוויזיה 1999–2003 Smack the Pony תפקידים שונים סדרת טלוויזיה 2002–2003לצפות באלי Watching Ellie בן סדרת טלוויזיה 2003 Spine Chillers אלן בפרק "Fairy Godfather" 2004 The Legend of the Tamworth Two השוטר "דסטי" ספרינגפילד סרט טלוויזיה 2005 Imagine Me & You קופר 2005 מרק אהבה Love Soup אדם קוטס בפרק "There Must Be Some Way Out of Here" 2005 Broken News ניק בורנהם מיני-סדרה 2006 מחלקה אלטרנטיבית Green Wing ג'ייק סדרת טלוויזיה 2006התחדשות ReGenesis פרופ' סיימון ג'סופ סדרת טלוויזיה 2007 Magicians אוטו ג'ונסון 2007 סקסונדייל Saxondale ג'ונתן סדרת טלוויזיה 2007 Ladies and Gentlemen הוריישו סרט טלוויזיה 2007 Christmas at the Riviera טים סרט טלוויזיה 2006–2007 The Jane Show וולטון סדרת טלוויזיה 2008 Bike Squad השוטר "פאפי" טרומבלי סרט טלוויזיה 2008 דוריט הקטנה Little Dorrit טייט ברנקל הבן סדרת טלוויזיה 2009 May Contain Nuts דייוויד צ'פלין סרט טלוויזיה 2009 Comedy Showcase מיקי בפרק "The Amazing Dermot" 2009 Personal Affairs סיימון טרנר מיני-סדרה 2010 Four Lions סניפר 2010 Royal Wedding ג'וני קאדוק סרט טלוויזיה 2010 Dappers בן בפרק "Proper Job" 2010 כבוד הכומר Rev. דארן בטס סדרת טלוויזיה (פרק אחד) 2010 Whites ביב סדרת טלוויזיה 2011 אלן פרטרידג' Mid Morning Matters with Alan Partridge דניאל לנגפורד סדרת טלוויזיה (3 פרקים) 2011 2012 Twenty Twelve דייב ולבק בפרק "Raising The Bar" 2011 Holy Flying Circus ג'ון קליז / שד סרט טלוויזיה 2011 Spoon דניאל ספון 2010–2012 דירק ג'נטלי Dirk Gently ריצ'רד מקדאף מיני-סדרה 2011–2012 חקירה רגישה Case Sensitive סיימון ווטרהאוס סדרת טלוויזיה 2011–2012 מרגל Spy טים סדרת טלוויזיה 2012 Asylum Seekers מייק סרט קצר 2013 סוף העולם The World's End שיין הוקינס 2013 Underdogs אמדיאו - אב גרסה אנגלית 2013 אלן פרטרידג' Alan Partridge מרטין פינץ' 2013 The Guilty דניאל ריד מיני-סדרה 2014 Warren United וורן (דיבוב) סדרת טלוויזיה 2014 ויפ Veep פיטר מיטשל בפרק "Special Relationship" 2014 The Longest Drive גבר סרט קצר 2015 המיילד The Delivery Man מתיו סדרת טלוויזיה 2015 לותר Luther פקד תיאו בלום סדרת טלוויזיה (פרק אחד) 2015–2018 רצח בדם קר Fortitude מרקוס הסקלפ סדרת טלוויזיה; 3 עונות 2016 ברידג'ט ג'ונס בייבי Bridget Jones's Baby ג'רמיסרט קולנוע 2016 National Treasure האמיש מיני-סדרה 2016–2018 Stan Lee's Lucky Man סטיב אורוול סדרת טלוויזיה 2017 תומס הקטר וחברים: מסע מעבר לסודור Thomas & Friends: Journey Beyond Sodor תיאו סרט קולנוע; דיבוב 2018 להרוג את איב Killing Eve פרנק הלטון סדרת טלוויזיה פסיכולוג לרגע Hang Ups דייוויד קובס סדרת טלוויזיה (פרק אחד) 2020 ההרעלות בסולסברי The Salisbury Poisonings דייב מינטי מיני-סדרה ההיסטוריה האישית של דייוויד קופרפילד The Personal History of David Copperfield אדוארד מארדסטון סרט קולנוע 2021 - הווה פורעי חוק (אנ') The Outlaws ג'ון האלורן תפקיד ראשי (2 עונות); 12 פרקים TBA Down Cemetery Road סי סדרה עתידית של אפל TV פלוס

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:טבעונים בריטים
קטגוריה:אנגלים שנולדו ב-1971